Diari Oficial de la Generalitat Valenciana


Sumari del DOGV 5367, del 16-10-2006 (2006/10875)

ACORD de 31 de juliol de 2006, de la Comissió Territorial d'Urbanisme de València, relatiu a la modificació núm. 9 del Pla general de Xirivella.
------------------------------------------------------------------------------------------------------------------------------------------------

### Dades del document

Número de DOGV
:   5367

Data del DOGV
:   16-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/10660


Data del document
:   31-07-2006

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Xirivella
    * pla d'urbanisme

ACORD de 31 de juliol de 2006, de la Comissió Territorial d'Urbanisme de València, relatiu a la modificació núm. 9 del Pla general de Xirivella. [2006/10928]  
En relació amb l'expedient remés per l'Ajuntament de Xirivella referit a la modificació núm. 9 del Pla general, es ressalten els següents antecedents i fonaments jurídics:  
Antecedents  
U. Tramitació municipal  
Durant el període d'informació pública de la MPG-9, en data de juliol de 2003 es va presentar a l'Ajuntament de Xirivella un escrit d'al·legació del Sr. Juan José Cholvi Puig, en representació de Patrimonio y Urbanismo RENFE, en el qual s'informava sobre una futura duplicació de la via i l'electrificació de la línia València-Utiel. Es van dur a terme les correccions necessàries establides en l'informe tècnic de la Direcció General de Ferrocarrils del Ministeri de Foment i el document MPG-9 va ser aprovat provisionalment en data 17 de novembre de 2005.  
La modificació puntual núm. 9 de Xirivella es va sotmetre a informació pública durant 1 mes amb anunci en el DOGV núm. 5056 de 25 de juliol de 2005 i en el diari Levante de 16 de juliol de 2005.  
Dos. Documentació  
El projecte consta d'expedient administratiu, estudi d'impacte ambiental, memòria i plànols.  
Tres. Objecte  
La modificació realitza les propostes següents:  
Es tracta de replantejar la qualificació d'aquell sòl de manera que es faça possible disposar de terrenys que permeten l'ampliació de l'institut Ramon Muntaner, mantenint la qualificació, en aquest cas, d'educativocultural (PEC), la qual cosa comporta la minoració de la SGZV, la qual ja va ser prevista i compensada en la MP núm. 8. El sòl objecte de modificació puntual és necessari ja que la parcel·la que acull hui el centre Ramon Muntaner, té una extensió inferior a què necessita per a adaptar-se a la legislació vigent, i no existix en l'actual planejament parcel·les qualificades com a dotacions que per la seua dimensió puguen satisfer la necessitat actual de sòl docent. L'objecte de la proposta és canviar l'ús de part de la zona verda limítrofa a l'institut a fi de donar-li una nova qualificació de xarxa-primària educativocultural (PRC), i així sumar-la a l'actualment existent de l'institut Ramon Muntaner, reclassificant una superfície de 2.000 m2 de sòl no urbanitzable per a poder aconseguir els 14.500 m2 necessaris per a cobrir el programa plantejat per la Conselleria de Cultura i Educació.  
Quatre. Tramitació autonòmica  
Durant la tramitació de l'expedient s'han sol·licitat informes els organismes següents:  
. Unitat del Patrimoni del ST de Cultura de la Conselleria de Cultura, Educació i Esport.  
. ADIF  
. Ministeri de Foment (DG de Ferrocarrils).  
. ST Medi Ambient  
Cinc. Informes rebuts  
En data de hui han tingut entrada els següents informes sectorials   
1. Informe del Ministeri de Foment de data d'entrada de 23 de febrer de 2006, el contingut del qual és el següent: .En la nova documentació remesa, tant en el plànol com en la memòria, inclouen les zones de protecció de la línia que definix i prescriu la legislació ferroviària, per entendre's que es tracta de zona urbana:  
. Zona de domini públic: 5 metres mesurats des de l'aresta exterior de l'explanació   
. Zona de protecció: 8 metres, mesurats des de l'aresta exterior de l'explanació .  
. Línia límit d'edificació: 20 metres, mesurats des de l'aresta exterior més pròxima a la plataforma.  
A més s'ha tingut en compte una possible duplicació de la línia, reculant el límit sud de la plataforma 10 metres respecte de l'actual.  
Conclusió  
Des de les competències en planificació ferroviària no hi ha inconvenient per a l'aprovació del projecte relatiu a la modificació puntual del núm. 9 de Xirivella una vegada incorporades les modificacions.  
Finalment si no ho han fet abans, ha de sol·licitar-se informe a l'entitat pública empresarial ADIF quan la normativa vigent remet a l'administrador de la infraestructura ferroviària, de la qual és titular.  
Informe d'ADIF de data 24 de maig de 2006 el contingut d'aquest és el següent:  
.referent a la modificació puntual núm. 9 del Pla general d'ordenació urbana de Xirivella. se sol·licitava a aquesta entitat pública empresarial l'emissió d'informe comprensiu de totes les observacions que s'estimen pertinents en relació amb l'esmentada modificació puntual, informar-vos que en el dit document s'arrepleguen les al·legacions que en el seu dia van presentar tant ADIF com el Ministeri de Foment, detallant de forma expressa la protecció ferroviària desenvolupada pel Reial decret 2387/2004, de 30 de desembre, pel qual s'aprova el Reglament del sector ferroviari, i incloent la consideració, que en el seu moment va fer aquesta entitat pública empresarial, sobre la futura duplicació de la via de la línia de ferrocarril València-Utiel, raó per la qual aquesta entitat no desitja formular cap al·legació en relació amb el contingut de l'avantdit document.   
Informe de Conselleria de Cultura, Educació i Esport de data d'entrada de 4 de maig de 2006, en sentit favorable.  
Declaració d'impacte ambiental de data d'entrada de 28 de juny de 2006 el contingut de la qual és el següent:.  
Primer  
Estimar acceptable, a l'efecte ambiental l'actuació .modificació puntual núm. 9 del Pla general d'ordenació urbana de Xirivella. promoguda pel mateix ajuntament, sempre que s'ajuste a la documentació presentada, i previ compliment dels condicionants que s'assenyalen en el punt segon d'aquesta declaració i de les mesures correctores de l'Estudi d'impacte ambiental fins que no entren en contradicció amb aquells.  
Segon  
Se supedita l'execució d'aquesta actuació al compliment dels següents condicionants:  
1. Compliment de les determinacions que continga l'Estudi acústic que s'elabore en el projecte d'urbanització per a garantir els nivells de soroll de la legislació sobre contaminació acústica, i que s'elaborarà ateses les consideracions fetes en l'apartat consideracions ambientals d'aquesta Declaració d'impacte ambiental.  
2. Compliment de les determinacions que si és el cas continga l'informe preceptiu i vinculant que ha d'emetre la Direcció General de Patrimoni Cultural Valencià sobre aquesta actuació, conforme a l'article 11 de la Llei 4/1998, de patrimoni cultural valencià. Aquest informe ha d'obtindre's, en tot cas, abans del desplegament i execució d'aquesta actuació.  
Tercer  
Notificar a les persones interessades que contra la present resolució, per no ser un acte definitiu en via administrativa, no pot interposar-se cap recurs, la qual cosa no és inconvenient perquè puguen utilitzar-se els mitjans de defensa del seu dret estimen pertinents.  
Quart  
Publicar en el Diari Oficial de la Generalitat la present Declaració d'impacte ambiental, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, per la qual s'aprova el Reglament d'execució de la Llei 2/1989,de 3 de març, d'impacte ambiental modificat pel Decret 32/2006, de 10 de març.  
Sis. Planejament vigent  
Xirivella compta amb Pla general aprovat definitivament per la Comissió Territorial d'Urbanisme en data 28 de novembre de 1989, amb diverses modificacions aprovades.  
Set  
La Comissió Informativa de la Comissió Territorial d'Urbanisme de València, en sessió celebrada el 26 de juliol de 2006, per unanimitat, va emetre un informe relatiu al projecte que ens ocupa, complint així allò que ha preceptuat l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Valoració global  
Les determinacions contingudes pel que fa a la modificació proposada es consideren correctes des del punt de vista de les exigències de la política urbanística i territorial de la Generalitat Valenciana, tal com recull l'article 40 de la LRAU. No s'aprecia obstacle legal que impedisca l'aprovació definitiva.  
Segon. Òrgan competent  
La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a emetre dictamen resolutori sobre l'aprovació definitiva dels plans generals .i de les seues modificacions. de municipis de menys de 50.000 habitants, de conformitat amb el que disposa l'article 39 per remissió de l'article 55.1, de la Llei reguladora de l'activitat urbanística, en relació amb l'article 10.a) del Decret 201/2003, de 3 d'octubre, del Govern Valencià, pel que s'aprova el Reglament dels òrgans urbanístics de la Generalitat Valenciana.  
A la vista de tot el que antecedix la Comissió Territorial d'Urbanisme, en sessió celebrada el 31 de juliol de 2006, per unanimitat, acorda: aprovar definitivament la modificació núm. 9 de Xirivella. (MPG-9-RENFE), condicionada que no s'iniciaran les obres fins que s'obtinga informe favorable de la Conselleria de Cultura respecte a la prospecció arqueològica.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà a la data de recepció de la present notificació.  
Si és el cas les administracions públiques poden formular requeriment d'anul·lació o revocació segons disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà a la data de recepció de la present notificació. L'esmentat article 44 de la Llei 29/1998 establix literalment;  
Art. 44.1. En els litigis entre administracions públiques no cal interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, a comptar de la publicació, recurs contenciós administratiu davant de la sala contenciosa administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/1998.  
Tot això sense perjudici que es puga exercir qualsevol altre recurs o acció que es crega oportú.  
Fet que certifiquem amb anterioritat a l'aprovació de l'acta corresponent i a reserva dels termes necessaris que se'n deriven, conforme ho autoritza l'article 27-5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).  
València, 31 de juliol de 2006.. El secretari de la Comissió Territorial d'Urbanisme: Álvaro Aleixandre Ortí.